**Aurskog-Høland** er en kommune i østre delen av Akershus fylke. Kommunen ligger i regionen Romerike på Østlandet i Norge. I 2020 ble Rømskog kommune innlemmet i Aurskog-Høland. Hele dagens kommune lå fra middelalderen til 1919 i Akershus len og stiftamt; Aurskog og Høland lå også i Akershus (under)amt og fylke, mens Rømskog fra 1768 til 2020 lå i Smaalenenes amt/Østfold. Det er den største kommunen i Akershus fylke målt i areal. Den grenser til Nes i nord, Eidskog og Sverige (Eda kommune) i øst, Marker og Indre Østfold i sør og Lillestrøm i vest. Aurskog-Høland er den eneste norske kommunen som grenser mot to fylker og et annet land.

Historie
--------

Både Aurskog og Høland var selvstendige, administrative enheter fra 1837. Aurskog ble delt i to 1. juli 1919 da Blaker ble skilt ut som egen kommune. Aurskog hadde 3 102 innbyggere etter fradelingen.

Høland ble delt 1. januar 1905 da Setskog ble skilt ut som egen kommune. Høland hadde 4 928 innbyggere etter delingen. 1. juli 1924 ble kommunen igjen delt i to i det Søndre og Nordre Høland ble etablert som selvstendige kommuner. Søndre Høland hadde 2 106 innbyggere, Nordre Høland 3 188.

1. januar 1966 ble Aurskog, Nordre Høland, Setskog og Søndre Høland kommuner slått sammen til Aurskog-Høland kommune. 

Folketallet i delkommunene var som følger ved sammenslåingen:

* Aurskog: 3 129
* Nordre Høland: 4 261
* Setskog: 811
* Søndre Høland: 2 173

Fra 1. januar 2020 inngår tidligere Rømskog kommune i kommunen, som beholder navnet Aurskog-Høland. Rømskog lå historisk i Rakkestad fogderi i Akershus stiftamt, og ble i 1768 en del av Smaalenenes amt, videreført under navnet Østfold fra 1919.

Geografi og klima
-----------------

Kart over Aurskog-Høland kommune.
De viktigste stedene i kommunen er Aurskog, Bjørkelangen (administrasjonssenter), Fosser, Hemnes, Lierfoss, Løken, Momoen og Setskog.

De største innsjøene er Setten, Mjermen, Bjørkelangen, Øgderen, Tunnsjøen, Floen og Mangen. I kommunens innsjøer finnes 36 øyer over 5 dekar.

De høyeste punktene er Runddelen (393 moh.), Elgheia og Busåsen. Kommunens laveste punkt er Skulerudsjøen (118,52 moh.). 

Det finnes elleve verneområder som er fredet etter naturvernloven i kommunen.

| Normaler for Fosser (152 moh.) | Jan | Feb | Mar | Apr | Mai | Jun | Jul | Aug | Sep | Okt | Nov | Des | År |
| --- | --- | --- | --- | --- | --- | --- | --- | --- | --- | --- | --- | --- | --- |
| Temperaturnormal (°C) | −5,5 | −5,0 | −1,0 | 3,3 | 9,5 | 14,0 | 15,0 | 14,0 | 9,8 | 5,5 | −0,5 | −5,0 | 4,5 |
| Nedbør (mm) | 46 | 36 | 41 | 42 | 51 | 67 | 75 | 81 | 86 | 86 | 73 | 51 | 735 |

Politikk
--------

Se også utfyllende artikkel: Kommunestyrevalg i Aurskog-Høland.

### Kommunestyrevalget 2023

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Arbeiderpartiet | 36,7 | −2,4 | 2 982 | -288 | 13 | −1 | 3 |
| Fremskrittspartiet | 19,3 | +6,8 | 1 565 | +521 | 7 | +3 | 2 |
| Senterpartiet | 18,6 | −6,9 | 1 508 | −630 | 7 | −2 | 2 |
| Høyre | 10,7 | +1,6 | 870 | +111 | 4 | +1 | 1 |
| Kristelig Folkeparti | 5,6 | −0,3 | 458 | −37 | 2 |  | 1 |
| Sosialistisk Venstreparti | 3,4 | +0,8 | 275 | +61 | 1 |  |  |
| Rødt | 3,3 | +1,1 | 264 | +57 | 1 |  |  |
| Venstre | 1,3 | +0,4 | 108 | +36 |  |  |  |
| Miljøpartiet De Grønne | 1,1 | −1,2 | 92 | −101 |  | -1 |  |
| Valgdeltakelse/Total | 57,8 % | 8 263 | 35 | 9 |
| **Ordfører:** Roger Evjen (Ap) | **Varaordfører:** Per-Steinar Slang (Sp) |
| Merknader: Kilde: valgresultat.no og Aurskog-Høland kommune. |

Vennskapskommuner
-----------------

* Sveriges flagg Kumla, Sverige
* Danmarks flagg Frederikssund, Danmark
* Finlands flagg Sibbo, Finland

Næringsliv
----------

De største næringene i kommunen er bygg og anlegg, varehandel, eiendom, finans, samferdsel, sekundærnæringer og helse- og sosialtjenester. Da 77 % av kommunens areal er dekket av skog og ca 9 % av totalarealet er dyrket areal er kommunen også stor innen jordbruk, skogbruk og industri. 

Spesielt for kommunen er mengden torvutvinning, som er gjort mulig av store lett tilgjengelige myrer.
Europas mest solgte småbåtmerke, Pioner blir produsert i denne kommunen.

Det er registrert litt over 3000 bedrifter i kommunen. I 2022 ble det registrert 234 nye virksomheter. Aurskog-Høland ligger i ytterkanten av et stort arbeidsmarked (Oslo/Lillestrøm, Sverige/EU) og har derfor både utpendling (4439 personer, tall fra 2021) og innpendling (1452 personer, tall fra 2021) til og fra kommunen.

I NHOs (Næringslivets Hovedorganisasjon) Kommune-NM for 2022, er Aurskog-Høland kommune rangert som nr. 127. Kommunen har god variasjon i næringslivet (plass 115) og har en høy andel som er ansatt i privat sektor med 68,6% (plass 106).

**Kulturhus**

Kommunen har et kulturhus, *KulturArena*, sentralt beliggende i kommunesenteret Bjørkelangen. Kulturhuset har kultursal med plass til 350 sitteplasser i amfi og inntil 500 ståplasser. Her arrangeres det konserter, teateroppsetninger, stand-up, kino og andre kulturelle arrangement. Lokalene leies også ut til konferanser, seminarer, kurs, kulturelle arrangementer eller selskaper. Det er også øvingslokaler til kulturskole og lignende som kan utleies, da særlig tilrettelagt for dans, musikk og andre øvinger.

I tillegg til kultursalen på Bjørkelangen er det også kultursal på to lokasjoner til i kommunen, tettstedene Hemnes og Rømskog. Disse kan også leies.

### Tusenårsparken

Kommunens tusenårspark er en park i sentrum av Bjørkelangen. Den lille parken har en sittegruppe, stein og blomsterbed. Tusenårsparken står pr. 2011 foran en endring da deler av området skal bli et nytt torg, noe som betyr at tusenårsparken vil bli flyttet noen meter. Dette gjøres for å gjøre området mer publikumsvennlig.

Noen av skolene plantet tusenårstrær.

Galleri
-------

* Aurskog kirkeAurskog kirke
* Mjermen mellom Setskog og Hemnes.Mjermen mellom Setskog og Hemnes.
* SettenSetten
* Bjørkelangen stasjonBjørkelangen stasjon
* Dyntjern ved BjørkelangenDyntjern ved Bjørkelangen
* Tasketjern ved BjørkelangenTasketjern ved Bjørkelangen
* Store Liertjern på LierfossStore Liertjern på Lierfoss
* Abbortjern på LierfossAbbortjern på Lierfoss
* Halsnes friluftsområdeHalsnes friluftsområde
* Haneborg skoleHaneborg skole
* Løken skoleLøken skole
* Langvannet på LierfossLangvannet på Lierfoss
* Bråtevannet på HemnesBråtevannet på Hemnes
* Stavtjern på LierfossStavtjern på Lierfoss

Referanser
----------

1. ↑  «Arealstatistikk for Norge». *Kartverket*. 1. januar 2020.
2. 1 2  «09280: Areal (km²), etter region, arealtype, statistikkvariabel og år». *Statistisk sentralbyrå*. 1. januar 2020.
3. ↑  «Alders- og kjønnsfordeling i kommuner, fylker og hele landets befolkning (K) 1986 - 2023». Statistisk sentralbyrå. 21. februar 2023.
4. ↑  «07459: Alders- og kjønnsfordeling i kommuner, fylker og hele landets befolkning (K) 1986 - 2023». Statistisk sentralbyrå. 21. februar 2023.
5. ↑  *eklima.no* Arkivert 14. juni 2004 hos Wayback Machine.

Eksterne lenker
---------------

* Offisielt nettsted Rediger på Wikidata

* (en) Aurskog-Høland – kategori av bilder, video eller lyd på Commons Rediger på Wikidata
* (no) «Aurskog-Høland» i *Store norske leksikon*
* (no) Kommunefakta Aurskog-Høland - Statistisk sentralbyrå
* (no) Kulturminner i Aurskog-Høland på Kulturnett Akershus
* Opplev Aurskog-Høland kommune - Opplevelser og aktiviteter i kommunen

| * v
* d
* r
Aurskog-Høland kommune i Akershus |
| --- |
| Tettsteder | Aursmoen **·** Bjørkelangen **·** Fosser **·** Løken **·** Momoen **·** Hemnes | Aurskog-Høland |
| Kirker | Aurskog kirke **·** Bjørkelangen kirke **·** Løken kirke **·** Setskog kirke **·** Søndre Høland kirke **·** Aurskog kapell **·** Mangen kapell  **·** Rømskog kirke |
| Skoler | Aursmoen skole **·** Bjørkelangen skole **·** Bråte skole **·** Haneborg skole **·** Hofmoen skole **·** Løken skole **·** Setskog oppvekstsenter **·** Skåningsrud skole og ressurssenter  **·** Rømskog skole Bjørkelangen videregående skole **·** Kjelle videregående skole |

| * v
* d
* r
Akershus |
| --- |
| Akershus | Asker **·** Aurskog-Høland **·** Bærum **·** Eidsvoll **·** Enebakk **·** Frogn **·** Gjerdrum **·** Hurdal **·** Jevnaker **·** Lillestrøm **·** Lunner **·** Lørenskog **·** Nannestad **·** Nes **·** Nesodden **·** Nittedal **·** Nordre Follo **·** Rælingen **·** Ullensaker **·** Vestby **·** Ås | Norges flagg |

| Befolkningsstatistikk for tettsteder i Aurskog-Høland kommune |
| --- |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** VIAF **·** LCCN **·** ISNI **·** GeoNames **·** Sentralt stedsnavnregister **·** MusicBrainz
 |